Seicełe Republica de łe Seicełe Le Seicełe o Ìxołe Seicełe, nome official Republica de le Seicełe , xe un stato de l'Africa oriental. Le xe n’arcipelago che el se cata inte ł'Osèano Indian oriental, a nord del Madagascar. I Stati pì visini li xe le Mauritius a sudest, el Madagascar a sud, el departemento fransexe de Mayotte e le Comore a sudovest, la Tanzania a ovest; a sud se cata anca el teritorio fransexe de Tromelin, parte de le Ìxole sparpagnae del Osèano Indian. Le xe n’arcipelago de 155 ìzołe e 40 scogli. Le Ìxole Interne le xe scuaxi tute graniteghe, le Ìxole Esterne le xe tute coraline. L’arcipelagho l’è riparà da le tempeste tropicali che solitamente le colpise pi a sud. Le ìzołe Seicełe no ga na popolasion de nativi. Le ìzołe xera vode fin a l’arivo de i eoropei. I primi a vedar le ìzołe xe stà i portoghexi inte el 1502. I primi a far scalo so on ìzoła de le Seicele xe stà i inglexi in tel 1609. I francexi ga costruio de le basi navali in tel 1756, e ghe ga anca dato el nome atual. I inglexi ga tentà pi olte de tor el control de le ìzołe dal 1794 fin al 1812, co el governo locale ga capitolà. Le Seicełe xe diventà indipendenti in tel 1976. N’ano dopo, France Albert René ga fato on colpo de stato, el sa proclamà presidente de na repblica socialista monopartitica. René l’è stà al poder fin al 1991 come presidente sensa elesioni, e fin al 2004 come presidente eleto da la popolasion. El presidente de ancò xe James Michel. El presidente forma el governo, che el parlamento de 34 membri ga da aprovare. La cavedal xe Port Victoria su l’ìzoła de Mahe. De le 155 ìzołe, solo na trentina xe abità. On altra cinquantina podaria esar abità, ma no ga infrastruture e l’acua ga da esar portà via mare. Tuti i abitanti de le Seicełe vien da de fora. La popolasion de ancò vien da India, Cina, Francia e ghe minoranze de origine africana. La majoria de i abitanti xe catoleghi, ghe na minoransa indù, e grupi de musulmani. La zente parla francexe, creolo e inglexe. Anca se el Prodoto Interno Lordo xe cresù del 700% da l’inidpendensa, el paexe rimane ono de i pi poveri del mondo. La richeza xe mal distribuia e pochi guadagna dal setor turistico. Ghe xe anca el pi alto debito estero par abitante del pianeta. La pesca del tono, la xe la seconda atività econòmega par inportansa. L’industria pi importante xe el turismo .